מספר פנימי:

הכנסת העשרים

**יוזמים: חברי הכנסת** **בצלאל סמוטריץ'**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הצעת חוק יסוד: הכנסת (תיקון – ביטול סעיף 7א), התשע"ט - 2019

|  |  |  |
| --- | --- | --- |
| ביטול סעיף 7א. | 1. | בחוק יסוד: הכנסת סעיף 7א – בטל. |
| הוראת מעבר | 2. | בבחירות לכנסת ה-21, מועמד או מפלגה שנפסלה על פי סעיף 7א לחוק יסוד: הכנסת במועד שקדם לחקיקתו של חוק זה, יראו אותם כאילו לא נפסלו. |

דברי הסבר

סעיף 7א לחוק-יסוד: הכנסת נחקק במטרה למנוע כניסתם של גורמים עוינים לכנסת ישראל אולם בית המשפט העליון, פעם אחר פעם, עשה בסעיף שימוש כדי לפסול אך ורק מועמדים יהודים, אנשי ימין, בנימוקים של הסתה לגזענות או בנימוקים של פגיעה באופייה הדמוקרטי של המדינה, אולם נמנע באופן עקבי מפסילת מועמדים הקוראים לשלול את זהותה היהודית של המדינה ואף תומכים באופן פעיל בארגוני טרור ובמאבק מזוין נגד מדינת ישראל.

ההטייה הפוליטית של בית המשפט העליון מהווה עיקור של רצון המחוקק ופגיעה בדמוקרטיה, אשר על כן מוצע לבטל את סעיף 7א לחוק היסוד, עקב השימוש לרעה שעשה בו בית המשפט העליון.

כהוראת מעבר וכדי להגשים את עקרון השוויון הקבוע בחוק יסוד: הכנסת ולהגשים את הזכות לבחור ולהיבחר, מוצע כי מועמדים שנפסלו בהתאם לחוק בנוסחו הישן, יראו אותם כאילו לא נפסלו.